पुलिसनि बायदिब्ला दावबायारि बासआ सुबुंफोरखौ लानानै सापतग्रामनिफ्राय थांबाय थादोंमोन आरो गुबुन फार्सेथिं गंसे ट्राकआ गुवाहाटी फार्से थांबाय थानाय समावनो हरखाब मोगा - मोगि सौग्रावनाय जाथायआ नुजाथिदों होन्नानै बुङो ।कक्राझार जिल्लानि बग्रिबारि पुलिस थानानि सिङाव थानाय माक्रिझरानि माहारियारि राजा लामायाव जालांनाय बास आरो ट्राकनि गेजेराव मोगा - मोगि सौग्रावलायनाय जाथायाव जिउ खहा जानाय सुबुंफोरनि नख'फोरनिसिम दुखु मोन्नाय फोरमायदों गिबि मन्थ्रि सर्बानन्द सनवालआ ।